अब माझी परगना महाल सालखन का बताएगा सच
माझीपरगना महाल के प्रतिनिधि पूर्व सांसद सालखन मुर्मू का सच गांवों के लोगों को बताएंगे। देश परगना बैजू मुर्मू की अध्यक्षता में बुधवार को करनडीह के दिशोम जाहेरथान में माझी परगना महाल के प्रतिनिधि इकट्ठा हुए, तो सालखन मुर्मू की गतिविधि पर लंबी चर्चा हुई। आरोप लगाया गया कि अपने राजनीतिक दल झादिपा का विस्तार करने के लिए सालखन मुर्मू आदिवासी समाज की सामाजिक व्यवस्था को छिन्न-भिन्न करने का प्रयास कर रहे हैं, जो निंदनीय है। वे जिन लोगों को माझी परगना बना रहे हैं, वे उनके दल के कार्यकर्ता हैं, कि सामाजिक व्यवस्था से ताल्लुक रखने वाले लोग। देश परगना बैजू मुर्मू ने सभी माझी बाबा को निर्देश दिया कि सालखन के बहकावा में आने वाले लोगों को आखड़ा में बुलाएं, उन्हें समझाएं और समाज में रहने की सलाह दें। फिर भी नहीं समझते हैं, तो पारंपरिक स्वशासन व्यवस्था के मुताबिक कार्रवाई करें।
जुगसलाई तोरोफ परगना दशमत हांसदा ने कहा कि माझी परगना महाल सामाजिक व्यवस्था का हिस्सा है, कि कोई संगठन। राजनीतिक लाभ के लिए सालखन मुर्मू माझी परगना महाल को एक संगठन की संज्ञा दे रहे हैं। शायद वे भूल रहे हैं कि आदिवासियों में जीवन से मरण तक सारे कार्य माझी परगना महाल की पारंपरिक स्वशासन व्यवस्था के तहत होते हैं। अगर उन्हें स्वशासन व्यवस्था में सुधार की सलाह देनी थी, तो आखड़ा में आकर अपनी बात रखते। बेहतर सुझाव पर ग्रामसभा जरूर विचार करती। वे अपने राजनीतिक दल के विस्तार के लिए माझी परगना का संगठन चला रहे हैं। इसे कतई स्वीकार नहीं किया जाएगा। गांव-गांव में उनका विरोध होगा। उन्होंने कहा कि सालखन मुर्मू आदिवासियों को कई मामले पर भ्रमित करते रहे हैं। अगर वे सामाजिक व्यवस्था को तोड़ने का प्रयास करते रहे, तो उनकी सारी सच्चाई जनता के बीच लाई जाएगी। गांव-गांव में माझी परगना महाल के लोग जाकर उनका सच लोगों के बीच रखेंगे।
करनडीह के दिशोम जाहेरथान में बैठक करते माझी परगना महाल के प्रतिनिधि।
माझी परगना महाल ने 27 से 31 जनवरी के बीच पारंपरिक स्वशासन व्यवस्था के महत्व पर गोपाल मैदान में सम्मेलन आयोजित करने का निर्णय लिया। इसमें राज्यपाल द्रोपदी मुर्मू को आमंत्रित किया जाएगा। तय हुआ कि सम्मेलन में कोल्हान प्रमंडल के अलावा पश्चिम बंगाल और ओड़िशा के पारंपरिक स्वशासन व्यवस्था से जुड़े लोगों को बुलाया जाएगा। स्वशासन व्यवस्था से जुड़े लोगों को मानदेय देने की मांग की जाएगी। बैठक में 70 से अधिक माझी बाबा शामिल हुए। येहुए शामिल : रामचंद्रमुर्मू, प्रोफेसर दिगंबर हांसदा, शास्त्री हेम्ब्रम, मोतीलाल टुडू, गुरुचरण मुर्मू, सोमनाथ माझी, मधु सोरेन, दुर्गा चरण मुर्मू, कुमार चंद्र मार्डी, सीआर माझी, नरेश मुर्मू, सलखु माझी, सुखराम किस्कू, लखन मुर्मू, विजय सोरेन, वीर सिंह बास्के आदि।
hne_Deva hin_Deva hin_Deva bho_Deva hin_Deva